Ambulansmanne in Khayelitsha beroofArgieffoto ŉ Ambulansspan is Dinsdagoggend in Khayelitsha in die Wes-Kaap met ŉ vuurwapen gedreig terwyl hulle ŉ pasiënt behandel het. Robert Daniels, woordvoerder van die provinsiale nooddienste, het in ŉ verklaring gesê die voorval het in Walter Sisulu-rylaan in Harare, Khayelitsha plaasgevind. “Die span se selfone is gesteel, maar hulle is nie andersins beseer nie,” het hy gesê. Die saak is by die polisie aangemeld.